Sergio Ramos a devenit oficial jucătorul lui Paris Saint-Germain. Pe câți ani a parafat cu vicecampioana Franței.
Sergio Ramos (35 de ani) a fost prezentat oficial la PSG. Fundașul spaniol a semnat un contract valabil pe doi ani cu gruparea de pe Parc des Princes. Sergio Ramos este al treilea transfer oficial al lui PSG, după Hakimi și Wijnaldum.
Sergio Ramos, fostul fundaș al lui Real Madrid, a devenit oficial jucătorul lui Paris Saint-Germain. Fotbalistul iberic a parafat cu gruparea din Hexagon un contract valabil pe doi ani și va purta numărul patru pe tricou.În următorii doi ani de contract, Sergio Ramos va primi 21 de milioane de euro. Ramos este al treilea transfer oficial al lui PSG, după Hakimi și Wijnaldum. Acesta este al treilea club din cariera sa, după Sevilla și Real Madrid.În sezonul 2020-2021, spaniolul a jucat în 21de partide, jumătate mai puțin față de cum era obișnuit. Acest lucru l-a făcut să rateze convocarea la naționala Spaniei pentru EURO 2020.